**Ekonomické fórum v Krynici** je medzinárodné stretnutie predstaviteľov z hospodárskej a politickej oblasti z regiónu strednej a východnej Európy, ktoré sa uskutočňuje každý rok v meste Krynica-Zdrój (Poľsko) od roku 1992 (prvá polovica septembra). Tvorcom myšlienky organizovania Ekonomického fóra je Zygmunt Berdychowski, jej organizátorom je Inštitút východných štúdií sídliaci vo Varšave.

Ekonomické fórum v Krynici prešlo evolúciou. Z malej konferencie, na ktorú prišlo v roku 1992 okolo 100 účastníkov – hlavne z Poľska, sa pretransformovalo na najväčšie a najznámejšie stretnutie predstaviteľov sveta politiky a biznisu v strednej a východnej Európe.

Hlavnou misiou Ekonomického fóra je tvorenie priaznivého prostredia pre rozvoj politickej a hospodárskej spolupráce v Európe. V Krynici už niekoľko rokov znejú dôležité deklarácie týkajúce sa hospodárskej politiky a názory účastníkov sú citované svetovými médiami. Tieto názory sú diskutované aj mnohými expertmi.

Hostia
------

Medzi hosťami Ekonomického fóra sú prezidenti, premiéri, ministri, európski komisári, poslanci parlamentov, riaditelia najväčších firiem, experti, predstavitelia samospráv, sveta kultúry a novinári. XXVI. ročníka Ekonomického fóra v roku 2016 sa zúčastnilo viac ako 3000 hostí z 60 štátov – lídri politického, hospodárskeho a spoločenského života z Európy, Ázie a Ameriky.

Doteraz sa na Ekonomickom fóre zúčastnili medzi inými:

Valdas Adamkus (človek roka 2003), José María Aznar, Gordon Bajnai, José Manuel Barroso (človek roka 2009), Marek Belka, Elmar Brok, Jerzy Buzek (človek roka 2008), Emil Constantinescu, Massimo D’Alema, Norman Davies, Valdis Dombrovskis, Roland Dumas, Andrzej Duda, Mikuláš Dzurinda (človek roka 2002), Robert Fico (človek roka 2012), Vladimir Filat (človek roka 2010), Jan Fisher, Kolinda Grabarová-Kitarovićová, Alfred Gusenbauer, Dalia Grybauskasová, Rebecca Harms, Václav Havel (človek roka 2006), Danuta Hübnerová, Toomas Hendrik Ilves, Ďorge Ivanov, Arsenij Petrovyč Jaceňuk, Viktor Janukovyč, Sergej Jastržembskij, Viktor Juščenko (človek roka 1999), Jarosław Kaczyński (človek roka 2014), Ewa Kopaczová, Aleksander Kwaśniewski (človek roka 2000), Bronisław Komorowski (človek roka 2011), Gediminas Kirkilas, Horst Köhler, Milan Kučan, Vytautas Landsbergis, Thomas de Maizière, Stjepan Mesić, Mario Monti, Leszek Miller, Giorgio Napolitano, Viktor Orbán (človek roka 2015), Andris Piebalgs, Petro Porošenko, Viviane Redingová, Micheil Saakašvili (človek roka 2005), Jorge Fernando Branco de Sampaio, Karel Schwarzenberg, Bohuslav Sobotka, László Sólyom, Beata Szydłová, Boris Tadić, Mirek Topolánek, Donald Tusk (človek roka 2007), Vaira Vīķisová-Freibergsová, Lech Wałęsa (človek roka 2004), José Luis Rodríguez Zapatero.

Diskusie
--------

Počas Ekonomického fóra sa uskutočňuje viac ako 150 debát rozdelených na tematické bloky pokrývajúce najdôležitejšie oblasti ekonomiky, medzi inými:

* Podnikanie a manažment
* Makroekonómia
* Nová ekonomika
* Inovácie
* Energetika
* Štát a reformy
* Ochrana zdravia

Média
-----

Na Ekonomickom fóre sú prítomné média z celého sveta, príspevky z diskusií sa dajú nájsť v medzinárodných tlačových agentúrach, napríklad: Bloomberg, Agence France-Presse, Euronews, Reuters či TASS a na stránkach najčítanejších denníkov, ako napríklad: The Wall Street Journal, Die Welt, Kommersant či Financial Times.

Referencíe
----------

1. ↑   Krynica: Mapping the Road to Central and Eastern Europe — 26 Years On - Emerging-Europe.com. *Emerging-Europe.com*, 2016-09-12. Dostupné online [cit. 2017-06-08]. (po anglicky)
2. ↑   *Krynica centrum polityki i biznesu - Forum Ekonomiczne - rp.pl* [online]. [Cit. 2017-06-08]. Dostupné online.
3. ↑   *Berdychowski: Dobrze cieszyć się z rekordów - Gospodarka - multimedia: gospodarka, giełda, finanse, komentarze - Bankier.TV* [online]. bankier.tv, [cit. 2017-06-08]. Dostupné online. Archivované 2016-12-23 z originálu. (po poľsky)
4. ↑   Od spotkania w małej salce, po miano „Davos Europy Środkowo-Wschodniej". Jak Forum Ekonomiczne w Krynicy podbiło Europę. *INNPoland.pl*. Dostupné online [cit. 2017-06-08]. (po poľsky)
5. ↑   *Trwa XXVI Forum Ekonomiczne w Krynicy | Wrota Podlasia* [online]. www.wrotapodlasia.pl, [cit. 2017-06-08]. Dostupné online. (po poľsky)
6. ↑   Forum Ekonomiczne w Krynicy: wielka polityka, wielkie zapowiedzi i wielki bal. *Business Insider*, 2016-09-09. Dostupné online [cit. 2017-06-08]. (po poľsky)
7. ↑  CANTONE, Sergio. *Taking the Best and Forgetting the Rest* [online]. euronews, 2016-09-09, [cit. 2017-06-08]. Dostupné online.
8. ↑  LIS, Marcin. Polityka, biznes i… polityka. *WPROST.pl*, 2016-09-11. Dostupné online [cit. 2017-06-08]. (po poľsky)
9. ↑   *Awards of The Economic Forum | Forum Ekonomiczne | Economic Forum* [online]. www.forum-ekonomiczne.pl, [cit. 2017-06-08]. Dostupné online. (po anglicky)
10. ↑   W Krynicy rozpoczyna się XXVI Forum Ekonomiczne. *PolskieRadio.pl*. Dostupné online [cit. 2017-06-08].
11. ↑   *Media about Forum | Forum Ekonomiczne | Economic Forum* [online]. www.forum-ekonomiczne.pl, [cit. 2017-06-08]. Dostupné online. Archivované 2017-06-04 z originálu. (po anglicky)
12. ↑   *Malopolska, il viaggio di euronews al centro del miracolo economico polacco* [online]. euronews, 2016-09-29, [cit. 2017-06-08]. Dostupné online.
13. ↑   Poland may block sale of local EDF, Engie assets under new law. *Reuters*, Wed Sep 07 11:25:48 UTC 2016. Dostupné online [cit. 2017-06-08].
14. ↑   *Media o Forum | Forum Ekonomiczne | Economic Forum* [online]. www.forum-ekonomiczne.pl, [cit. 2017-06-08]. Dostupné online. (po poľsky)

Externé odkazy
--------------

* Oficiálna stránka Ekonomického fóra v Krynici